આ સમયકાળ દરમિયાન, વૈશ્વીકરણના પ્રભાવે અદ્યતન ટેક્નોલોજીથી સુસજ્જ કર્મચારીઓની માગ વધતાં એ પ્રકારના ટેક્નિકલ અદ્યતન અભ્યાસક્રમો-વાળી શિક્ષણસંસ્થાઓના નિર્માણની જરૂરિયાત ઊભી થવા પામી, પરંતુ એવા સમયે ચારુતર વિદ્યામંડળ (સીવીએમ)ના અધ્યક્ષ ડો. એચ. એમ. પટેલનું અણધાર્યું નિધન થતાં ડો. સી. એલ. પટેલે પ્રમુખસ્વામીની આજ્ઞા-આશીર્વાદથી 1994માં ચારુતર વિદ્યામંડળનું સુકાન સંભાળ્યું. આમ તો, તેઓ 1989થી એચ. એમ. પટેલના સહકાર્યકર અને સીવીએમના સહમંત્રી તરીકે અસરકારક કામગીરી બજાવતા હતા જ.